text: Meniadus lors s'avisa
   Que de son estre n'enquerra
   Dusqu'à tant que miex reposée
   Sera; car moult sambloit lassée.
   Et, pour ce que cil mors estoit
   PageV01P222
   Qui là amenée l'avoit,
   Ne la vouloit pas trop coitier,
   Ne si tost son estre encerchier.
   Mais sachiez bien certainement
   Que tout son cuer entierement
   Li ot Meniadus donné;
   Et bien avoit jà enpensé
   Que il à femme la prendroit,
   Ne pour nului ne le lairoit,
   Quel qu'ele fust, ou povre ou riche.
   Ses cuers à ce faire s'afiche ;
   Car son cuer avoit jà tout pris
   Amours, et en sa prison mis.
   Cele prison moult li plaisoit,
   Car ses cuers ainsi le vouloit.
  